laion/Wikipedia-Exotic huggingface dataset:
মোবাইল গার্ড

মোবাইল গার্ড (আরবি: طليعة متحركة, Tali'a mutaharikka) হল সিরিয়া বিজয়ের সময় খালিদ বিন ওয়ালিদের নেতৃত্বাধীন রাশিদুন সেনাবাহিনীর একটি এলিট অশ্বারোহী বাহিনী। এই বাহিনীকে যুদ্ধক্ষেত্রে প্রয়োজনমাফিক ব্যবহারের জন্য রিজার্ভ রাখা হত। ৬৩৪ সালে আজনাদায়নের যুদ্ধে বিজয় অর্জিত হওয়ার পর খালিদ তার ইরাকি বাহিনী থেকে ৪,০০০ অশ্বারোহী নিয়ে একটি বাহিনী গঠন করেন। আজনাদায়নের পর এই বাহিনীতে ৮,০০০ জন সৈনিক ছিল। প্রাচীন ইতিহাসবিদরা এই বাহিনীকে শানদানকারীদের বাহিনী বলে উল্লেখ করেছেন। ভাল অনুবাদের জন্য ইংরেজিতে একে মোবাইল গার্ড বলা হয়। এই বাহিনীকে খালিদ তার নিজস্ব কমান্ডের আওতায় রাখেন। লিখিত দলিত অনুসারে দামেস্ক অবরোধের সময় সর্বপ্রথম এই বাহিনীকে ব্যবহার করা হয়। ইয়ারমুকের যুদ্ধের সময় এদের সর্বোত্তম উপযোগীতা দৃশ্যমান হয়। এই যুদ্ধে খালিদ তার অশ্বারোহী বাহিনীর গুরুত্ব ও সামর্থ্য অনুধাবন করে যুদ্ধের চরম প্রতিকূল অবস্থা ঘুরিয়ে আনতে সমর্থ হন। সৈনিকদেরকে এক পাশ থেকে অন্য পাশ এভাবে বিভিন্ন দিকে চালনা করে তিনি বাইজেন্টাইনদের পরাজিত করতে সক্ষম হন। পরবর্তী বছরগুলোতে এই বাহিনীর দ্রুত আক্রমণ ক্ষমতাকে অগ্রভাগে ব্যবহার করা হত। এটি বিরোধীপক্ষকে দ্রুত ছত্রভঙ্গ করে দিতে পারত যা বাইজেন্টাইনদের পরাজিত করতে সহায়ক হয়। হাজিরের যুদ্ধে মোবাইল গার্ড বাহিনী বাইজেন্টাইনদের বিরুদ্ধে বিজয়ী হয় এবং এই যুদ্ধে বাইজেন্টাইনদের একজন সৈনিক জীবিত ছিল না। দ্রুত হামলা করার ক্ষমতার কারণে মুসলিমরা সহজে অল্প ক্ষয়ক্ষতির মাধ্যমে সিরিয়া জয় করতে সক্ষম হয়। এর মধ্যে লোহা সেতুর যুদ্ধ অন্যতম। এরপর এন্টিওকের আত্মসমর্পণ করে। খালিদ বিন ওয়ালিদ মিলিটারি স্টাফদের সংগঠিত করেন। এর পথ ধরে পরবর্তীতে সামরিক ইতিহাসে জেনারেল স্টাফ প্রথা চালু হয়। মূলত গোয়েন্দা অফিসার হিসেবে কাজ করার জন্য তিনি তার লড়াই করা অঞ্চলগুলো যেমন আরব, ইরাক, সিরিয়া ও ফিলিস্তিন থেকে দক্ষ ও বুদ্ধিমান লোকদের সংগ্রহ করেন। তাদের কাজ ছিল তথ্য সংগ্রহ করা, গুপ্তচরদের সংগঠিত ও কাজ বণ্টন করে এবং খালিদকে হালনাগাদ অবস্থা সম্পর্কে অবহিত রাখা। এরা সেনা সদরদপ্তরের বদলে তার ব্যক্তিগত স্টাফ ছিলেন এবং তিনি যেখানেই যেতেন তার সাথে তারা থাকতেন। লেভান্ট বিজয়ের পর খলিফা উমর কর্তৃক পদচ্যুত হওয়ার আগ পর্যন্ত মোবাইল গার্ড বাহিনী প্রায় চার বছর (৬৩৪ - ৬৩৮) খালিদ বিন ওয়ালিদের অধীনে ছিল। খালিদের পদচ্যুতির পর এই শক্তিশালী রেজিমেন্টের সমাপ্তি ঘটে। এই বাহিনীর অন্যতম দক্ষ কমান্ডার কাকা ইবনে আমরকে ৬৩৭ সালে কাদিসিয়ার যুদ্ধে পারস্য ফ্রন্টে সাহায্যের জন্য অতিরিক্ত সৈন্য সহকারে পাঠানো হয়। এই যুদ্ধে তিনি গুরুত্বপূর্ণ ভূমিকা পালন করেন। এই বাহিনীর একটি অংশকে পরবর্তীতে পারস্য অভিযানে পাঠানো হয়। অধিকাংশ সদস্য ৬৩৯ – ৬৪০ এর প্লেগে মারা যায়। এর ফলে সিরিয়ার প্রায় ২৫,০০০ মুসলিম প্রাণ হারায়। এর ফলে বহু অধীনস্থ কমান্ডার যেমন জিরার ইবনে আযওয়ার মৃত্যুবরণ করে। তারা মিসর বিজয়ের সময় আমর ইবনুল আসের বাহিনীর সাথে যোগ দেন। রাশিদুন সেনাবাহিনীতে মোবাইল গার্ড বাহিনী নিঃসন্দেহে সর্বোৎকৃষ্ট অংশ ছিল। খালিদ বিন ওয়ালিদ রাশিদুন সেনাবাহিনী হেটাইরোই (আলেক্সান্ডার দ্য গ্রেটের সেনাবাহিনীর একটি এলিট অশ্বারোহী বাহিনী) মুসলিমদের সিরিয়া বিজয় Sword of Allah: by Lieutenant-General Agha Ibrahim Akram, ISBN 978-0-7101-0104-4 Tabari: Vol. 3, p. 98. Waqidi: Vol. 2, p. 47. see:The Dismissal of Khalid from army
কুরাইশ (দ্ব্যর্থতা নিরসন)

কুরাইশ বা কুরাঈশ (কোরায়েশ, কুরেশি হিসাবে পরিচিত) উল্লেখ করতে পারে: কুরাইশ বংশ, মক্কার প্রভাবশালী গোষ্ঠী ছিল যখন মুহাম্মাদ জন্মগ্রহণ করেন। কুরাইশ (সূরা), পবিত্র কুরআন শরীফের ১০৬ তম সূরা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
এমভি ইয়র্ক

এমভি ইয়র্ক হল তরল গ্যাস পরিবহনকারী একটি ট্যাংকার। ২০১০ সালের শেষের দিকে জাহাজটি সোমালিয়ার জলদস্যুরা দখল করে ও তাদের বিভিন্ন জলদস্যু কার্যক্রম পরিচালনার জন্য এটিকে মাতৃজাহাজে (সাহায্যকারী জাহাজ) পরিনত করে। ২৩শে অক্টোবর, ২০১০ সালে জাহাজটি কেনিয়ার মমবাসা থেকে সেশেলের মাহিতে যাওয়ার পথে কেনিয়ার উপকূলের ২৫০ মাইল দূর থেকে সোমালিয়ার জলদস্যুরা দখল করে নেয়। সম্ভবত জলদস্যুরা একটি ছোট মাছ ধরার নৌকার সাহায্যে কৌশলে এমভি ইয়র্ককে দখল করে নেয়। এসকল নৌকা সাধারনত সোমালিয়ার উপকূলে অবৈধভাবে মাছ ধরার জন্য ব্যবহৃত হয়। ইয়র্ককে জলদস্যুরা তাদের মাতৃজাহাজ হিসেবে ব্যবহার করছে এই ধারনাটি প্রতিষ্ঠিত হয় মূলত ২০১০ সালের ডিসেম্বরের দিকে এবং এ সম্পর্কে সুনির্দিষ্ঠ তথ্য পাওয়া যায় জানুয়ারি ২০১১ সালে। জলদস্যুরা সেসময় এমভি বেলুগা নমিনেসন নামে একটি জাহাজ ভারত মহাসাগর থেকে নিয়ন্ত্রণে নেয় কিন্তু জাহাজে যথেষ্ট পরিমাণ জ্বালানি ছিল না বলে তারা সেটিকে সেখান থেকে সরাতে পারছিল না। এরপর জলদস্যুরা এমভি ইয়র্কের সাহায্যে আটক করা জাহাজে জ্বালানি সরবরাহ করে সোমালিয়ার দিকে নিয়ে যেতে বাধ্য করে। এমভি ইয়র্ক জলদস্যুদের বহরে যুক্ত হওয়ার পর অনেক বিশ্লেষকরা মনে করেন, তাদের সক্ষমতা আগের চেয়ে বৃদ্ধি পেয়েছে কারণ পূর্বে তারা ছোট ছোট নৌকার সাহায্যে কোন জাহাজকে আক্রমণ করত ও তা দখল করে নিত কিন্তু ইয়র্কের মত আধুনিক জাহাজ দখল করার পর তাদের সক্ষমতা বেড়ে গিয়েছে বহুগুন। এরকম বণিক জাহাজ তাদের মাতৃ জাহাজ হিসেবে ব্যবহারের ফলে তাদের গতি ও আরো অনেক সকার্যক্রম বৃদ্ধি পেয়েছে উল্লেখযোগ্যভাবে। এছাড়া নেভিগেশন প্রযুক্তি ব্যবহার করে তারা বর্তমানে সমুদ্রের আবহাওয়ার গতি প্রকৃতিও নির্ণয় করতে পারছে। এ জাহাজ ব্যবহার করে তারা এমভি ইয়র্কের সমপরিমান জাহাজকে ভারী অস্ত্রশস্ত্রসহ আক্রমণ করতে পারছে সহজেই। এছাড়া জলদস্যু প্রতিরোধকারী দলের সদস্যরাও আর আগের মত জলদস্যু নিমূর্লে আক্রমণ করতে পারছে না কারণ এরকম বড় জাহাজে জিম্মী অনেক বন্দি থাকার সম্ভবনা রয়েছে। ২০১০ এর শেষের দিকে এমভি ইয়র্কের সাথে সাথে আরো চারটি বাণিজ্য জাহাজ জলদস্যুরা তাদের মাতৃজাহাজ হিসেবে ব্যবহার শুরু করেছে যার সবগুলোই দখল করা। জাহাজগুলো হল, রাসায়নিক পণ্য পরিবাহী ট্যাংকার এমভি হানিবল ২, ট্যাংকার এমভি পোলার, রাসায়নিক পণ্য পরিবাহী ট্যাংকার এমটি মটিভেটর ও এমভি ইজুমি। Medeshi News (১৬ জানুয়ারি ২০১১)। "Hostage Cases Under Observation."। Medeshi News। ৩১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১১। (Archived by WebCite® at ) Marinetraffic। "York"। সংগ্রহের তারিখ ৩০ জানুয়ারি ২০১১।  "Pirates seize 2 ships off Kenya"। Associated Press। ২৪ অক্টোবর ২০১০। সংগ্রহের তারিখ ৩০ জানুয়ারি ২০১১।  Der Spiegel (২৯ জানুয়ারি ২০১১)। "Tödliches Feuergefecht um gekaperte "Beluga Nomination" (German ভাষায়)। ১ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) (Archived by WebCite® at ) "MV York Likely Conducting Mothership Operations In The Indian Ocean."। Oceanus। ২৪ ডিসেম্বর ২০১০। সংগ্রহের তারিখ ৩০ জানুয়ারি ২০১১।  Idarat Maritime (৩০ ডিসেম্বর ২০১০)। "Large Pirate Support Vessels - "LPSVs""। ১ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১১। (Archived by WebCite® at ) Richards, Michael (১৪ জানুয়ারি ২০১১)। "Smarter Somali pirates thwarting navies, NATO admits"। AFP। ১ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১১। (Archived by WebCite® at )
ক্রেপাসকুলার

গোধূলিকালীন (ইংরেজি: Crepuscular) প্রাণী হল তারা, যারা প্রধানত গোধূলির সময়ে অর্থাৎ ভোরে এবং সন্ধ্যায় সক্রিয় থাকে। Crepuscular শব্দটি লাতিন Crepusculum, অর্থ গোধূলি, থেকে উদ্ভূত হয়েছে। এর অর্থ সাধারণত দিনের উজ্জ্বল আলোতে এবং রাতের গভীর অন্ধকারে সক্রিয় দিবাচর ও নিশাচর প্রাণী থেকে ভিন্নতা প্রকাশ করে। এই ভিন্নতা অবশ্য পরম কিছু নয়, কারণ গোধূলিকালীন প্রাণীরা তীব্র চন্দ্রালোকে রাতে অথবা দিনের ম্লান আলোতেও সক্রিয় হয়ে উঠতে পারে। এই শব্দের ব্যবহার অনেকটাই অস্পষ্ট, উদাহরণস্বরূপ, কিছু প্রাণী রয়েছে যাদেরকে নিশাচর বলা হয়, তারা আসলে গোধূলিকালীন প্রাণী। গোধূলিকালীন আচরণের বিশেষ শ্রেণীর মধ্যে অন্তর্ভুক্ত রয়েছে প্রভাতি বা ম্যাটুটিনাল এবং সান্ধ্যকালীন বা ভেসপেরটাইন যারা যথাক্রমে ভোর এবং সন্ধ্যাকালে সক্রিয় থাকে। যারা ভোর এবং সন্ধ্যা, উভয় সময়েই সক্রিয় থাকে তাদের বাইমোডাল সক্রিয়তার ধরন রয়েছে বলে মনে করা হয়। সক্রিয়তার বিভিন্ন ধরনকে মূলত শিকারীবিরোধী অভিযোজন বলে ধারণা করা হয়, যদিও এর কিছু কিছু শিকারী অভিযোজনও হতে পারে। অনেক শিকারী প্রাণী খাদ্য সংগ্রহে প্রধানত রাতের আঁধারে বের হয়, আবার অন্যান্যরা বের হয় পূর্ণ সূর্যালোকে। এভাবে, ক্রেপাসকুলার বা গোধূলিকালীন স্বভাব শিকারের চাপ কমিয়ে এসব প্রাণীর পপুলেশন বৃদ্ধি করে। এই ঘটনা একটা নতুন ভারসাম্য আসার আগ পর্যন্ত সেসব শিকারীদেরকে উত্তম খোরাকের সুযোগ করে দেয় যারা তাদের মনোযোগ ক্রেপাসকুলার শিকারের উপর নিবদ্ধ রাখে। এরকম পরিবর্তীত ভারসাম্য ইকোলজিতে সর্বত্র বিদ্যমান। কতিপয় শিকারী প্রজাতি অন্যান্য শিকারীদের সাথে প্রতিযোগীতার ফলে নিজস্ব স্বভাবকে বিন্যস্ত করে নেয়। উদাহরণ হিসেবে বলা যায় গ্যালাপাগোস দ্বীপে পুঞ্জেরর উপর নির্ভরশীল শর্ট-ইয়ারড পেঁচার কথা যারা এমনিতে সাধারণত দিবাচর, কিন্তু গ্যালাপাগোস হকের বাসস্থান শান্তা ক্রুজের মতোন অন্যান্য দ্বীপপুঞ্জে এরা গোধূলিকালীন বা ক্রেপাসকুলার হয়। শিকারের সাথে সংশ্লিষ্টতা ছাড়াও গরম অঞ্চলে ক্রেপাসকুলার সক্রিয়তা তাপীয় পীড়ন এড়ানোর জন্য অন্যতম উপায়। আমাদের পরিচিত অনেক স্তন্যপায়ী প্রজাতি ক্রেপাসকুলার। এদের মধ্যে রয়েছে, কিছু বাদুড়, হ্যামস্টার (ধেড়ে ইঁদুরের মতো প্রাণী), বিড়াল, কুকুর, খরগোশ, ফেরেট (নকুল-জাতীয় সাদা রঙের প্রাণীবিশেষ), গিনিপিগ, এবং ইঁদুর। অন্যান্য স্তন্যপায়ী ক্রেপাসকুলারের মধ্যে আছে ওসেলট (মধ্য আমেরিকার চিতাবাঘের মতো একজাতের বেড়াল), প্রসিমিয়ান, লাল পান্ডা, ভালুক, হরিণ, মুজ (আমেরিকার হরিণবিশেষ), চিনচিলা (দক্ষিণ আমেরিকার কাঠবিড়ালসদৃশ জন্তুবিশেষ), নেংটি ইঁদুর, স্কাংক (উত্তর আমেরিকার ভোঁদড়জাতীয় প্রাণীবিশেষ), ওয়ামব্যাট, কুয়ল, চিত্রা হায়েনা, ববক্যাট, টেনরেসিডা, কেপিবারা, আফ্রিকান বন্য কুকুর, সিটাটুঙ্গা, এবং বিলুপ্ত তাসমানিয়ান বাঘ। ক্রেপাসকুলার পাখির মধ্যে কমন নাইটহক, চিমনি সুইফট, আমেরিকান উডকক, এবং স্পটেড ক্রেক উল্লেখযোগ্য। অনেক মথ, গুবরে পোকা, মাছি, এবং অন্যান্য কীটও গোধুলিচারি, মূলত ভেসপেরটাইন। উইন, ফিলিপ (২০০১), 'ডিকশনারী অভ বায়োলজিক্যাল সাইকোলজি', টেইলর এন্ড ফ্রান্সিস, পৃষ্ঠা ১৯৪ ক্রেপাসকুলার সামারি "Night herons in the day" আর্কাইভইজে আর্কাইভকৃত ২৫ জানুয়ারি ২০১৩ তারিখে, দ্য হিন্দু পত্রিকা। জন মার্ক, The terrestrial community ওয়েব্যাক মেশিনে আর্কাইভকৃত ২৩ জুন ২০১২ তারিখে এ্যালান এম. ব্যাক (২০০২), 'The Ecology of Stray Dogs: A Study of Free-ranging Urban Animals'
ক্যারিবিয়ান প্রিমিয়ার লিগ

ক্যারিবিয়ান প্রিমিয়ার লিগ (সংক্ষেপে সিপিএল অথবা সিপিএলটি২০) ওয়েস্ট ইন্ডিজ ক্রিকেট বোর্ড দ্বারা ক্যারিবীয় অনুষ্ঠিত বার্ষিক টি২০ ক্রিকেট টুর্নামেন্ট। এটি ২০১৩ সালে প্রথম অনুষ্ঠিত হয় এবং এটি ক্যারিবিয়ান টুয়েন্টি২০ এর প্রতিস্থাপিত টুর্নামেন্ট। বর্তমানে এটির স্পন্সর হিরো মটোকর্প এবং অফিশিয়ালভাবে টুর্নামেন্টের নাম হিরো সিপিএল২০। প্রথম আসরে জ্যামাইকা তালাওয়াস গায়ানা আমাজন ওয়ারিয়র্সকে হারিয়ে চ্যাম্পিয়ন হয়। ওয়েস্ট ইন্ডিজ ক্রিকেট বোর্ড প্রথম সেপ্টেম্বর ২০১২ সালে ক্যারিবিয়ান প্রিমিয়ার লিগের জন্য পরিকল্পনা ঘোষণা করে। ডিসেম্বর ১৩, ২০১২ তারিখে ওয়েস্ট ইন্ডিজ ক্রিকেট বোর্ড লিগে অর্থায়নের জন্য, ভেরুস ইন্টারন্যাশনালের প্রতিষ্ঠাতা আজমল ​​খানের সঙ্গে একটি চুক্তি চূড়ান্ত করেছে বলে ঘোষণা দেয়। চুক্তির অংশ হিসেবে, ওয়েস্ট ইন্ডিজ ক্রিকেট বোর্ড বর্তমান তহবিলে বার্ষিক ২০ রিটেইনার চুক্তি ছাড়াও খেলোয়াড়দের জন্য অতিরিক্ত রিটেইনার চুক্তির জন্য ভেরুস ইন্টারন্যাশনালের থেকে অতিরিক্ত তহবিল পাবে। টুর্নামেন্টের জন্য তারিখ ২৯ জুলাই থেকে ২৬ আগস্ট নিশ্চিত করা হয়। ২০১৫ টুর্নামেন্ট ২১ জুন থেকে ২৬ জুলাই অনুষ্ঠিত হবে। টুর্নামেন্টে ছয় ফ্রেঞ্চাইজিসহ প্রতি দলে ১৫জন চুক্তিবদ্ধ খেলোয়াড় রয়েছে। এছাড়া প্রতি দলে সর্বোচ্চ ৪জন বিদেশি খেলোয়াড় ও ২৩ বছর বয়সের নিচে ৪ জন খেলোয়াড়ের অন্তর্ভুক্ত রয়েছে। প্রতিটি দল একজন স্থানীয় এবং একজন আন্তর্জাতিক ফ্রেঞ্চাইজি খেলোয়াড় রয়েছে। দল গঠনের খসড়া হয় ৫ জুন ২০১৩ তারিখে। "Caribbean Premier League to contract 90 players"। Cricinfo। ESPN। ২০১৩-০২-১৩। সংগ্রহের তারিখ ২০১৩-০২-১৩।  "CPL signs title sponsorship agreement"। Caribbean Premier League। ২৫ জুন ২০১৩। সংগ্রহের তারিখ ২৮ জুন ২০১৩।  "WICB working on launching 'commercial T20 league' - Hilaire"। CricInfo। ২০১২-০৯-০৮। সংগ্রহের তারিখ ২০১২-০৯-০৮।  http://cplt20.com/news/caribbean-premier-league-announces-exciting-plans-tournament "Taylor signs for Caribbean Premier League"। Cricinfo। ESPN। ৪ এপ্রিল ২০১৩। সংগ্রহের তারিখ ১৩ এপ্রিল ২০১৩।  "Adam Gilchrist Confirms from CPL"। Caribbean Premier League। ২১ মার্চ ২০১৩। সংগ্রহের তারিখ ১৭ এপ্রিল ২০১৩।  "Shakib, Tamim drafted in Pool A of CPL T20"। সংগ্রহের তারিখ ৩১ জুলাই ২০১৩।  "Hafeez signs up for Caribbean Premier League"। Cricinfo। ESPN। ১৩ এপ্রিল ২০১৩। সংগ্রহের তারিখ ১৩ এপ্রিল ২০১৩।  "Spin wizard Muttiah Muralitharan is final franchise player for Caribbean Premier League"। Caribbean Premier League। ১ মে ২০১৩। সংগ্রহের তারিখ ৫ মে ২০১৩।  "Tamim Iqbal Chooses CPL"। সংগ্রহের তারিখ ৩১ জুলাই ২০১৩। [স্থায়ীভাবে অকার্যকর সংযোগ] http://www.guardian.co.tt/sport/2016-04-19/guyana-gets-cpl-finals-tt-loses-out
এমব্রোজ লাইট (জাহাজ)

এমব্রোজ লাইট ছিল কলম্বিয়ার বিদ্রোহীদের দ্বারা পরিচালিত একটি ব্রাইজেনটাইন (দুই মাস্তুল বিশিষ্ঠ ভেসেল বা জাহাজ)। ১৮৮৫ সালে যুক্তরাষ্ট্রের নৌবাহিনীর ইউএসএস এলিয়েন্স (ছোট গানবোট) নামক জাহাজ এটিকে জলদস্যুতার অভিযোগে আটক করে। পরবর্তীতে একটি আদালত জলদস্যুতার অভিযোগ বাতিল করে দেয়। ২৪শে এপ্রিল দক্ষিণ আটলান্টিক স্কোয়াড্রনের কমান্ডার লুইস ক্লার্ক কলম্বিয়ার ক্যারিবীয় উপকূলের কার্টাগেনার উদ্দেশ্যে যাত্রা করেছিলেন। হঠাৎ এলিয়েন্সের সদস্যরা কালো কাপড়ে লাল ক্রস চিহ্ন আঁকা পতাকা সংবলিত এমব্রোজ লাইটকে দেখতে পায়। পতাকা দেখে নৌবাহিনীর সদস্যরা এটিকে জলদস্যুদের জাহাজ বলে মনে করেন, কারণ তখনকার সময়ে জলদস্যুরা কোন জাহাজ আক্রমণের প্রাক্কালে জলি রজার নামে এ ধরনের পতাকার ব্যবহার করত। আমেরিকানরা যুদ্ধের প্রস্ততি নিতে শুরু করেন কিন্তু কাছাকাছি আসার পর তারা এমব্রোজ লাইট থেকে কলম্বিয়ার কল সাইন শুনতে পান ও এমব্রোজ লাইটও এলিয়েন্সকে দেখে থেমে যায়। কমান্ডার ক্লার্ক, লেফটেনান্ট এম. ফিশারের নেতৃত্বে একটি অনুসন্ধানী দল এমব্রোজ লাইটে প্রেরন করেন। দলটি এমব্রোজ লাইটে সন্ধান করে জাহাজটিকে সশস্ত্র ও ৬০ জন সশস্ত্র লোককে খুঁজে পান। অস্ত্রের একটি বড় চালান আবিষ্কার করেন। কলম্বিয়ার বিদ্রোহীরা তাদের নেতা পেদ্রু লারর পত্র দেখান ও কার্টাগেনাতে অবরোধের অনুমতি চান। কিন্তু কমান্ডার ক্লার্ক পত্রটি উপেক্ষা করে বিদ্রোহীদের বন্দি ও এমব্রোজ লাইটকে উপহার হিসেবে আটক করেন। ক্লার্ক লেফটেনান্ট ফিশারের সাথে আরো দশ জন সদস্য দিয়ে এমব্রোজ লাইটের ক্যাপ্টেন নিয়োগ করেন এবং নিউ ইয়র্কের দিকে যাত্রা করে। আদালতে এটি নিয়ে বিচার উস্থাপিত হলে, আদালত বলেন, ইউএসএস এলিয়েন্স জাহাজটি আটক করে কোন ভুল করেনি কারণ বিদ্রোহীদের নেতা পেদ্রু লারার এরকম একটি যুদ্ধ জাহাজ পরিচালনার অনুমতি নেই। রায়ে আরো বলা হয়, একটি নির্দিষ্ট পরিমাণ জড়িমানার বিনিময়ে জাহাজটি এর কলম্বিয়ার মালিকের কাছে ফেরত পাঠানো হবে। এছাড়া আদালত রুল জাড়ি করেন, কলোম্বিয়ার গৃহযুদ্ধের সময় সৈন্যদের আনা নেওয়ায় জাহাজটি ব্যবহৃত হবে। যখন কার্টাগেনাতে যুদ্ধ ছড়িয়ে পরে তখন যুক্তরাষ্ট্রের পররাষ্ট্রমন্ত্রী থমাস এফ. বেয়ার্ড এমব্রোজ লাইট ও এর বন্দিদের মুক্ত করে দেন। এই সিদ্ধান্তটি শুধুমাত্র যুক্তরাষ্টের জলদস্যু আইনের অওতায় নেওয়া হয়েছিল, যেখানে উল্লেখ রয়েছে কাকে জলদস্যু বলা যাবে এবং কাকে বলা যাবে না। Oppenheim, p. 435 "সংরক্ষণাগারভুক্ত অনুলিপি"। ১৬ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৩।  "In Charge of a Prize Crew.; Arrival of the Supposed Pirate Captured By the Alliance" (PDF)। New York Times। ১৮৮৫-০৬-০২। সংগ্রহের তারিখ ২১ এপ্রিল ২০০৯।  "The Ambrose Light Not a Privateer" (PDF)। New York Times। ১৮৮৫-০৭-০৩। সংগ্রহের তারিখ ২১ এপ্রিল ২০০৯।  Oppenheim, Lassa (২০০৬)। International law: a treatise, Volume 1। The Lawbook Exhange, Ltd.। 1584776099।
প্রোতাগোরাস

পীথাগোরাস (প্রাচীন গ্রিক ভাষায় Πρωταγόραςপীথাগোরাস ) (খ্রিস্টপূর্ব ৪৮১ – খ্রিস্টপূর্ব ৪২০) সফিস্ট সম্প্রদায়ের সবচেয়ে প্রাচীন বিখ্যাত গ্রিক দার্শনিক। সৃষ্টির অজানা রহস্য নয়, বরং মানুষকে মানদন্ড বিবেচনা করে সে আলোকে দর্শনের আলোচনা ও ভাষাবিজ্ঞানে অবদানের জন্য সুবিখ্যাত হয়ে আছেন। প্লেটো তার ডায়লগে পীথাগোরাস সম্পর্কে আলোচনা করেছেন। খ্রিস্টপূর্ব ৪৮১ সালে প্রোতাগোরাস এবডেরায় জন্মগ্রহণ করেন। প্রাথমিক জীবনে তিনি গ্রিসের বহু স্থান পরিভ্রমণ করেন এবং শতাব্দীর মাঝামাঝি সময়ে এথেন্সে আসলে পেরিক্লিসের অনুগ্রহ লাভ করেন। পেরিক্লিস তাকে থুরি নামক একটি গ্রিক কলোনির সংবিধান লেখার দায়িত্ব অর্পণ করেছিলেন। এথেন্সে বসবাস করার সময় তিনি ঈশ্বর প্রসংগে একটি গ্রন্থ রচনা করলে তার বিরুদ্ধে ঈশ্বর নিন্দা ও নাস্তিকতার অভিযোগ আনা হয়। পীথাগোরাস গণিতে অবদান সবচেয়ে বেশি। গণিতের পাশাপশি নীতিবিদ্যা।,metaphysics, রাজনীতির প্রতি তার আর্কষন রয়েছিল। পীথাগোরাস ত্রিবুজ ব্যবহার সুত্র প্রদান করেন। Smart, Ninian (২০০০)। World Philosophies। Routledge। পৃষ্ঠা 132। আইএসবিএন ০-৪১৫-২২৮৫২-২।
রজার ওয়াই. তিসিয়েন

রজার ওয়াই. তিসিয়েন (১ ফেব্রুয়ারি, ১৯৫২) একজন চীনা মার্কিন প্রাণরসায়নবিদ। তিনি ইউনিভার্সিটি অব ক্যালিফোর্নিয়া, সান ডিয়েগো এর রসায়ন ও প্রাণরসায়নের একজন অধ্যাপক। তিনি ২০০৮ সালে রসায়নে নোবেল পুরস্কার লাভ করেন। তিসিয়েন হার্ভার্ড বিশ্ববিদ্যালয় থেকে ১৯৭২ সালে পদার্থবিজ্ঞান ও রসায়নে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৭৭ সালে পিএইচডি ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন ১৯৮২ থেকে ১৯৮৯ সাল পর্যন্ত। ১৯৮৯ সাল থেকে ইউনিভার্সিটি অব ক্যালিফোর্নিয়া, সান ডিয়েগো তে শিক্ষকতা করছেন। নোবেল পুরস্কার, (২০০৮) "Roger Tsien at UCSD Department of Chemistry & Biochemistry"। UCSD। ২০০৮। ১৫ অক্টোবর ২০০৮ তারিখে মূল (Official web page) থেকে আর্কাইভ করা। সংগ্রহের তারিখ নভেম্বর ৪, ২০০৮।  "Phi Beta Kappa" (Web page)। The Harvard Crimson। এপ্রিল ২৪, ১৯৭১। সংগ্রহের তারিখ অক্টোবর ৯, ২০০৮।  Tsien, Roger Y. (১৯৯৮)। "The Green Fluorescent Protein"। Annual Review of Biochemistry। Annual Reviews। 67 (1): 509–544। ডিওআই:10.1146/annurev.biochem.67.1.509। পিএমআইডি 9759496। ৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  উইকিমিডিয়া কমন্সে রজার ওয়াই. তিসিয়েন সংক্রান্ত মিডিয়া রয়েছে। Nobel Prize in Chemistry, 2008 Tsien lab Website Dr H.P. Heineken Prize for Biochemistry and Biophysics 2002 Tsien Nobel Prize lecture The Wolf Prize in Medicine in 2004 (detail) ওয়েব্যাক মেশিনে আর্কাইভকৃত ৪ মার্চ ২০১৬ তারিখে Research done by Roger Y. Tsien ওয়েব্যাক মেশিনে আর্কাইভকৃত ১৮ জুন ২০১৩ তারিখে The Chemistry of Fluorescent Indicators: the Work of Roger Y. Tsien ওয়েব্যাক মেশিনে আর্কাইভকৃত ১৪ জুলাই ২০০৯ তারিখে
রডরিক ম্যাকিনন

রডরিক ম্যাকিনন রকফেলার বিশ্ববিদ্যালয় এর মলিকুলার নিউরোবায়োলজি এবং বায়োফিজিক্সের একজন অধ্যাপক। তিনি ২০০৩ সালে রসায়নে নোবেল পুরস্কার লাভ করেন। ম্যাকিনন ম্যাসাচুসেটসের বারলিংটনে জন্মগ্রহণ করেন। তিনি ব্র্যান্ডেইজ বিশ্ববিদ্যালয় থেকে ১৯৭৮ সালে প্রাণরসায়নে ব্যাচেলর্স ডিগ্রি লাভ করেন। তিনি ১৯৮২ সালে ডক্টর অব মেডিসিন ডিগ্রি লাভ করেন। ১৯৮৯ সালে হার্ভার্ড বিশ্ববিদ্যালয় এ শিক্ষক হিসেবে নিয়োগ লাভ করেন। "2003 Nobel Prize in Chemistry Awarded to Researcher Roderick MacKinnon"। Brookhaven National Labs। অক্টোবর ৮, ২০০৩। ২০ মে ২০১০ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১০।  "Nobel Prize honors Rockefeller University scientist Roderick MacKinnon for revealing process of electrical signaling in humans and other living organisms"। The Rockefeller University। অক্টোবর ৮, ২০০৩। ৯ জুন ২০১০ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১০।  Birmingham K (জুন ২০০১)। "Rod MacKinnon"। Nat. Med.। 7 (6): 648। ডিওআই:10.1038/89005। পিএমআইডি 11385491।  Biography and Bibliographic Resources, from the Office of Scientific and Technical Information, United States Department of Energy Interview with Roderick MacKinnon by Harry Kroto Freeview video provided by the Vega Science Trust. Website of his lab at The Rockefeller University Ion Channel Chemistry: The Electrical System of Life ওয়েব্যাক মেশিনে আর্কাইভকৃত ২৮ অক্টোবর ২০০৮ তারিখে Transcribed video of a May 2008 talk by MacKinnon, sponsored by the Oregon State University Libraries. Nobel Lecture by Roderick MacKinnon, 2003
পিটার আগ্রি

পিটার আগ্রি একজন মার্কিন চিকিৎসক, অধ্যাপক এবং আণবিক জীববিজ্ঞানী। তিনি ২০০৩ সালে রসায়নে নোবেল পুরস্কার লাভ করেন। আগ্রি মার্কিন যুক্তরাষ্ট্রের মিনেসোটা অঙ্গরাজ্যের নর্থফিল্ড শহরে জন্মগ্রহণ করেন। তিনি জনস হপকিন্স বিশ্ববিদ্যালয় থেকে ১৯৭৪ সালে ডক্টর অব মেডিসিন ডিগ্রি লাভ করেন। Karl Grandin, ed. (২০০৩)। "Peter Agre Biography"। Les Prix Nobel। The Nobel Foundation। সংগ্রহের তারিখ ২০০৮-০৭-২৯। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Nobel Prize Inspiration Initiative Johns Hopkins Malaria Research Institute Bringing Health Research to the Renewed U.S.-Myanmar Relationship, June 2012, Science & Diplomacy Johns Hopkins Media Story on his Nobel prize Nobel citation Agre Nobel Prize lecture Nobel laureate: Gov't, science research clash post September 11 The Daily Cardinal Webpage at Duke Coverage of October 21, 2005 speech by The Chronicle, Duke's student newspaper[স্থায়ীভাবে অকার্যকর সংযোগ] Video interview with Stephen Colbert October 19, 2006 Video intervista a Peter Agre su Asia.it (ইতালীয়)
অ্যালান ম্যাকডিয়ারমিড

অ্যালান গ্রাহাম ম্যাকডিয়ারমিড একজন রসায়নবিদ। তিনি ২০০০ সালে রসায়নে নোবেল পুরস্কার লাভ করেন। তিনি ইউনিভার্সিটি অব উইসকনসিন, ম্যাডিসন থেকে অজৈব রসায়নে ১৯৫২ সালে মাস্টার্স ও ১৯৫৩ সালে পিএইচডি ডিগ্রি অর্জন করেন। তিনি ১৯৫৫ সালে কেমব্রিজ বিশ্ববিদ্যালয় থেকে আবার পিএইচডি ডিগ্রি অর্জন করেন। তিনি ইউনিভার্সিটি অব সেন্ট অ্যান্ড্রুজ এর রসায়ন অনুষদে এক বছর শিক্ষকতা করেন। তিনি পরে পেন্সিল্‌ভেনিয়া বিশ্ববিদ্যালয় এ শিক্ষক হিসেবে যোগ দেন, যেখানে ১৯৬৪ সালে পূর্ণ অধ্যাপক পদে উন্নীত হন। এখানে তিনি ৪৫ বছর পর্যন্ত শিক্ষকতা করেন। ২০০২ সালে ইউনিভার্সিটি অব টেক্সাস অ্যাট ডালাস এ শিক্ষক হিসেবে যোগ দেন। "Alan G. MacDiarmid – Autobiography"। Nobelprize.org। ১০ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ৩ জুলাই ২০০৭।  Chang, Kenneth (৮ ফেব্রুয়ারি ২০০৭)। "Alan MacDiarmid, 79, Who Won Nobel for Work With Plastic, Dies"। The New York Times। সংগ্রহের তারিখ ৩ জুলাই ২০০৭।  Biography on Nobel Prize website ওয়েব্যাক মেশিনে আর্কাইভকৃত ১০ জুলাই ২০০৭ তারিখে MacDiarmid Nobel Prize lecture McDiarmid Institute Web Site Alan Graham MacDiarmid biography from the Dictionary of New Zealand Biography Photograph, Biography and Bibliographic Resources, from the Office of Scientific and Technical Information, United States Department of Energy MacDiarmid's Page at The University of Texas at Dallas MacDiarmid's page at the University of Pennsylvania New Zealand Edge biography List of MacDiarmid's publications Interview with Alan MacDiarmid Freeview video provided by the Vega Science Trust. Kiwi Nobel winner MacDiarmid dies ওয়েব্যাক মেশিনে আর্কাইভকৃত ৩০ সেপ্টেম্বর ২০০৭ তারিখে Alan MacDiarmid Image Collection Finding Aid[স্থায়ীভাবে অকার্যকর সংযোগ] at the Othmer Library, Chemical Heritage Foundation টেমপ্লেট:Order of New Zealand টেমপ্লেট:FRS 2003
বন নীতিমালা

বন নীতিমালা হল পরিবেশ ও উন্নয়নের উপর জাতিসংঘের সম্মেলন (UNCED) বা ধরিত্রী সম্মেলনে প্রসূত একটি দলিলের অনানুষ্ঠানিক নাম। দলিলটির মূল নাম সব ধরনের বনের ব্যবস্থাপনা, সংরক্ষণ এবং টেকসই উন্নয়নের তরে বৈশ্বিক ঐকমত্যের জন্য নীতিমালার অ-আইনত আরোপিত প্রামাণিক বিবৃতি (১৯৯২)। এটি একটি অ-আইনত বাধ্যবাধকতাপূর্ণ দলিল যা সংরক্ষণ এবং টেকসই উন্নয়ন বনবিজ্ঞানের জন্য বেশ কিছু সুপারিশ করেছে। উন্নয়নশীল দেশগুলো “গ্রুপ অভ ৭৭” এর মাধ্যমে বন অভয়ারণ্যগুলো সরিয়ে রাখার নিমিত্তে বর্ধিত বৈদেশিক সাহায্য চেয়ে বসলে দলিলটির আলাপ-আলোচনা জটিল রূপ পরিগ্রহ করে। উন্নত জাতিগুলো সেসব দাবীর বিরোধিতা করে, এবং চূড়ান্ত দলিলটি শেষ পর্যন্ত আপোসের মাধ্যমে মীমাংসা হয়। এই বন নীতিমালার ফলস্বরুপ পরবর্তীকালে ১৯৯৪ সালে মন্ট্রিল প্রক্রিয়া শুরু হয়। জাতিসংঘ, বন নীতিমালা http://www.fs.fed.us/projects/hfi/
মন্ট্রিল প্রক্রিয়া

মন্ট্রিল প্রক্রিয়া (ইংরেজি: Montreal Process) হল টেকসই বন ব্যবস্থাপনার উপর একটি স্বত:স্ফূর্ত চুক্তি। এটি শীতপ্রধান ও উত্তুরে বনগুলোর সংরক্ষণ এবং টেকসই ব্যবস্থাপনার জন্য মানদন্ড ও সূচকের উপর কার্যকরী দল হিসেবেও পরিচিত। ১৯৯২ সালের ধরিত্রী সম্মেলনে উদ্ভূত বন নীতিমালার ফলস্বরূপ ১৯৯৪ সালের জুন মাসে সুইজারল্যান্ডের জেনেভায় এটি বিরচিত হয়। ২০১২ পর্যন্ত এর সদস্য দেশগুলো হল আর্জেন্টিনা, অস্ট্রেলিয়া, কানাডা, চিলি, চীন, জাপান, দক্ষিণ কোরিয়া, মেক্সিকো, নিউজিল্যান্ড, রাশিয়া, যুক্তরাষ্ট্র, এবং উরুগুয়ে। সদস্য দেশগুলোকে বিবেচনায় নিলে এদের মধ্যে রয়েছেঃ পৃথিবীর ৯০ শতাংশ শীতপ্রধান এবং উত্তুরে বন (ক্রান্তীয় বনসহ) পৃথিবীর মোট বনের ৬০ শতাংশ পৃথিবীর মোট জনসংখ্যার ৩৫ শতাংশ পৃথিবীর কাঠ এবং বনজ দ্রব্যের বাণিজ্যের ৪৫ শতাংশ "মন্ট্রিল প্রক্রিয়া- সদস্য দেশ"। ২০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৩।  মন্ট্রিল প্রক্রিয়া ওয়েব্যাক মেশিনে আর্কাইভকৃত ৫ নভেম্বর ২০১৩ তারিখে- নিউজিল্যান্ডের কৃষি ও বন মন্ত্রণালয়
সিএসএস ম্যাকরে

সিএসএস ম্যাকরে ছিল যুক্তরাষ্ট্রের গৃহযুদ্ধের সময়কার একটি কনফেডারেট গানবোট। গানবোটটিতে একটি ৯-ইঞ্চি সেমআথবার ও ছয়টি ৩২-পাউন্ড স্মোথবার কামান ছিল। মূলত মেক্সিকান বিদ্রোহীদের পতাকা লাগানো (মার্কিস ডি লা হাভানা নাম যুক্ত) কাঠের এই ছোট নৌকাটিকে যুক্তরাষ্ট্রের নৌবাহিনীর ইউএসএস সারাতুগা জাহাজের মাধ্যমে ১৮৬০ সালে অ্যান্টোন লিজার্ডো যুদ্ধের সময় জলদস্যু জাহাজ হিসেবে আটক করা হয়েছিল। ১৫ মার্চ, ১৮৬১ সালে কনফেডারেট আইনসভা ১০টি দ্রতগতি সম্পন্ন গানবোট তৈরির এক প্রস্তাব অনুমোদন দেয়। নৌবাহিনীর সচিব স্টিফেন আর. মেলরি সেদিনই নিউ ওরলেন্সে যতগুলো স্টিমার রয়েছে তার মধ্য থেকে বেছে বেছে দ্রুতগতির গানবোট তৈরির নির্দেশ দেন। ১৭ মার্চ, ১৮৬১ সালে এই স্টিমারটিকে পূণঃগঠনের জন্য নির্বাচন করা হয় ও এর নামকরণ করা হয় সিএসএস ম্যাকরে। Silverstone, Paul H. (১৯৮৯)। Warships of the Civil War Navies। Naval Institute Press, Annapolis, Maryland। আইএসবিএন 0-87021-783-6।  Hearn, Chester G. (১৯৯৫)। The Capture of New Orleans, 1862। Louisiana State University Press, Baton Rouge and London। আইএসবিএন 0-8071-1945-8।